User talk:جاوید ارین

سر دردي
د سرخوږي یا سردردي ډولونه: سردردي د بشر یو له هغو ورځنیو او مشهور ستونزو څخه ده چې ډيری وخت ناروغان دې ته اړ باسي چې ژر تر ژره ډاکټر ته مراجعه وکړي. سردردي د یو تقسیم بندي له مخې ۱۰ ډوله تعریف شويده. ۱- نیم سري: (Migrain ) هغه شدیده او تیریدونکي سردردي ده چې کله وخت د سر په یو برخه کې رامنځته کیږي او له زړه بدوالي، استفراغ، او روښنايي ته د کتو او ډار تشویش سره، مل وي. ۲- هیجاني یا تنشي سردردي: (tension headache ) د سردردیو د ډولونو یو له هغو مشهورو سردردیو څخه ده چې د سر د کاسې، دغاړي، اوږې او مخ د عضلاتو د تقبض لامل کیږي. په دې ډول سردردیو کې درد معمولا د اوچپولي یا اوږو څخه پیلیږي او اکثرا د عصبی اندیښنو څخه را پیدا کیږي. . ۳- سردردی خوشه یی (Cluster headache ): این نوع سردردی شدیدترین درد را به همراه دارد. ضمن درد ٱبریزی از چشم و بینی نیز موجود میباشدو خوشبختانه از جمله سردردی های نادر به حساب میرود ۳- خوشه يې سردردي: (Cluster headache ) دا ډول سر دردي ځواکمن درد سره مل وي او همدارنګه د ناروغ له پوزې او سترګو څخه اوبه رواني وي. خوشبختانه چې دا ډول سردردي ډيره کمه لیدل کیږي. ۴- د مغز پردې د التهاب له امله سردردي( Miningitis ): لنډ مهاله درد دی چې ټول سر نیسئ، په استراحت او آرامتیا کمیږي خو په خوزښت او تحرک شدت پیدا کوي. له تبې برسیره د غاړي شخې هم لري. ۵- د مغز داخلي تومورونو له امله سردردي: معمولا متناوب یا نوبت وار درد دی چې ډيری د سحر په لومړیو وختونو کې پیدا کیږي او حمله ای بڼه لري، د سر حرکت، ټوخی کول، عطسه وښل او د زیاد وزن پورته کولو سره شدت پيدا کوي. ۶- د وینې د لوړ فشار له امله سردردي: ډيری وخت د ویني دلوړ فشار په شتون کې سردردي نه وي ولي کله ناکله د سر په شاتینۍ برخه کې احساسیږي او د ویني فشار د کنترول سره له منځه ځي. ۷- د سترګو نارغیو له امله سردردي: درد په اوچپولي په ځانګړي توګه د مطالعې او یا د تلویزیون لیدلو په وخت کې پیدا کیږي. ۸- د سنیوسونو التهاب له امله سردردي: ( Sinusitis) له تبي سره یو ځای په اوچپولي کې درد، چې د سنیوسونو التهاب له امله پیدا کیږي او د انتان له درمنلي وروسته بیا ځلي ښه کیږي. ۹- د غاښونو د انتاناتو له امله سردردي: دا ډول سردردي د غاښونو د انتاناتو له امله د مخ څخه شروع کیږي او ورو؛ ورو ټول سره ته رسیږي او د انتان په تداوي سره درد له منځه ځي. ۱۰- د حساسیتونو له امله سردردي: دا ډول سردردي هغه وخت رامنځته کیږي چې یو کس له حساسیت لرونکي مادي سره نیږدي یا تماس کې شي. هغه سردردياني چې ګواښوونکي دي: متکرره سردردي، د سهري سردردي، د سردردي په کیفیت کې بدلون، هغه سردردي چې یو کس له خوبه ویښوي، هغه سردردي چې له زړه بدوالي او استفراغ سره مل وي، د ماشومانو سردردي په ځانګړي توګه چې تکراري وي، زړو کسانو سردردي او هغه سردردي چې له روښنايي څخه، ډار سره مل وي. له درمل پرته؛ داسې خواړه چې د سر درد مو اراموي! روغتیا – : ځینې خواړه د سر درد په کمولو کې خورا مرسته کوي، ځکه چې د سر دردۍ رامنځته کېدل بېلا بېل لاملونه لري او په ځانګړو خوړو سره یې مخنیوی کېدلای شي.
 * 1) علاجونه

زیاتره کسان د سر دردۍ له منځه تلو لپاره درد وژونکي درمل کاروي تر څو ژر اغیز وکړي، مګر د سر دردۍ نه د خلاصون لپاره ځینې طبیعي لارې شتون لري، پوهان یو شمېر خواړه په نښه کوي چې د سر درد مو ورسره ښه کیږي.

مستې

مستې د کولمو روغتیا لپاره ګټورې دي، خو له دې ډير کم خلک خبر دي چې مستې د سر درد له منځه تلو لپاره هم غوره خواړه دي، که څه هم سردردي یو شمېر لاملونه لري خو په بدن کې د کلسیم د کموالي له کبله هم رامنځته کیږي، یوه اندازه مستې خوړل مو سر درد ښه یا کموي ځکه چې په مستو کې په لوړه کچه کلسیم موجود دي.

کېله

کېله د میګنیزم څخه برخمن خواړه دي، او دا د سر درد په کمولو کې مهم رول لوبوي، د پوهانو په وینا کېله د میګنیزم اساسي سرچینه ګڼل کیږي.

وچه مېوه

وچه مېوه هم د میګنیزم ترلاسه کولو سرچینه ده، لکه کاجو، بادام، غوزان او پسته، د سردردۍ پرمهال وچه مېوه مو هم د سر درد ښه کوي او هم نوره روغتیایي ګټه دررسوي.

تور چاکلیټ

پوهان هغه مهال د سر دردۍ له منځه تلو لپاره د تورو چاکلیټو خوړل ښه بولي کله چې د ذهني فشار یا خپګان له کبله سر دردي رامنځته شوي وي، دا په سر دردۍ او خپګان له منځه وړلو کې مرسته کوي.

هندوانه

ځینې مهال؛ د اوبو کموالی د انسان د سردردۍ لامل کیږي، دغه مهال پوهان د اوبو څښلو او د هندوانې خوړلو سپارښتنه کوي، رطوبت لرونکې مېوه کې د اوبو کچه زیاته وي.

کافي

دوه پیالې کافي څښل مو سمدلاسه دماغ ویښوي او د سر په رګونو کې وینه چټکوي، ځینې مهال دماغو ته د وینې ناسم جریان له کبله سر دردي رامنځته کیږي، دغه مهال مو کافي څښل مرسته کولای شي.

پاڼه لرونکې سبزي

شنه یا پاڼه لرونکې سبزي د میګنیزم ستره سرچینه بلل کیږي، ددغې مادې کمښت انسان له سر دردۍ سره مخ کوي، پوهان وایي که د سر درد مو نه ښه کیږي پاڼه لرونکې سبزي وخوری جاوید ارین (talk) 08:59, 28 May 2021 (UTC)

د پښو د تلو او پوندو چاودونه
دپښو چاودې ناروغي علتونه، مخنیوی او درملنه خداې دې تاسو ته اجرونه درکړي یوه کورنۍ ستونزه لرم او دهغه دا چې زما د میرمنی پښی چاودی لری نولس کاله کیږی چی واده مو کړی. او په دغ موده کی دغه ستونځه شته او نه حل کیږی. د داکترانو په لارښونو مو هم عمل کړی. د پښو د چاودو په ځانګړو کریمونو نه مو هم کار اخیستی جلدی داکتر ته هم تللی یو جورابو نه هم ډیر کار اخیستل شوی د خاورو نه یی هم ډیره ساتنه کیږی خو بیا هم دغه ستونزه په ځاي ده په اوړي کې زیاته او په ژمي کې کمه وي څه وکړو او چاره څه ده ؟ ستاسو دځواب په تمه ایمل له کندزه. ځواب : قدرمنه ایمل خانه وروره دپښو چاودې په افغانانو کې یوه عامه ستونزه ده او ډیرې کمې میرمنې به وي چې پښې ېې چاودې نه وي خو له بده مرغه ډیر کم کسان شته چې  دې مسلې ته ارزښت ورکوي او ورته توجه کوي خو دې ته پام نه کوي چې پښې د بدن مهم غړي  ګڼل کیږي او د بدن ټول وزن  زموږ پر پښو دی  او  زموږ ورځني کارونه او روغتیا په پښو پورې اړوندیږي خو  ډیری افغانان دغه مهم غړي ته پوره توجه نه کوي حتي  په دې نه وي خبر چې د غاښونو او د بدن دنورو غړیو په شان پښې هم پالنه او ساتنه غواړي که په دې هکله ځینو اصولو ته توجه وکړو ښايی د چاودو په شمول له ډیرو ستونزو خلاص شو. د دې لپاره چې دغه چاره په کابو ټولو افغانانو په تیره بیا په میرمنو کې عامه ده نو په تفصیل به د دې ستونزې په علتونو او معالجې خبرې وکړو. دپښْو چاودې بیلابیل علتونه درلودلی شي مثلاً له خاورو او شاوخوا چاپریال سره دډیر تماس له امله پښې چاودې کوي که څه هم دغه قدرمن لوستونکي ویلي دي چې زما دمیرمنې پښې په ژمي کې ښې وي خو معمولاً پښې په سړې هوا کې ډیرې چاودي کوي او  علت ېې هم دا دی چې سړه هوا جلد وچوي او وچ پوستکي ژر چاودې کیږي خو دا  چې دغه ورور ویلي دي میرمنه ېې په ژمي کې ښه وي ښايي له دې امله وي چې په ژمي کې له کوره ډیره بهر نه ځي او او له خاورو سره ېې تماس کم وي. دپښو دچادونوعلتونه ډیر دي خو ځینو هغو ته ېې په لنډه توګه اشاره کوم : دبدن ځینې خاصې ناروغۍ لکه چاغي ، ډیابیټ، جلدي ناروغۍ لکه پسورزیازس ، وچه هوا او ساړه ، په میرمنو کې دوچیدا یا مینوپوز په وخت ، هغه کسان چې ډیرې چپلکي اغوندي ، او هر هغه عامل چې دپښو دې برخې ته  د وینې په رسولو کې خنډ پیدا کړي ممکنه ده یو کس دپښو په چادو اخته کړي. البته دپښو چاودې په اوږد مهال کې له خاورو او سړې هوا سره دډیر تماس له امله پيدا کیږي او معالجه ېې هم څومیاشتې وخت غواړي او پردې سربیره کله چې علاج وشو په دې معني نه ده چې دغه کس بیا په دې ستونزې نه اخته کیږي بلکه که بیا له خاورو او سړې هوا سره تماس پیدا کړي ممکنه ده پښې چاودې شي نو ددې لپاره چې له دې ستونزې خلاص شئ باید تل دپښو ساتنه او پالنه وکړئ. دپښو د چاودو بل علت چاغي ده هغه کسان چې ډیر چاغ دي پرپښو ېې ډیر فشار موجود وي او دغه چاره په خپله ددې سبب کیږي چې پښې چاودې شي زموږ پوستکی درې طبقې یا لاېې لري  چې اپیډرم ، ډرم ، او ترپوستکي لاندې غوړه پرده ده دبدن په هره برخه کې دهغه ځاي موقیعت ته په پام سره ممکنه ده یوه لایه یا طبقه پنډه اوبله نرۍ وي  دلاسونو په ورغوي او دپښو په تلي کې داپيډرم با برنۍ  لایه ډیره پنډه وي  خو په ځینو نورو برخو لکه په مخ او دسترګو په بڼو کې دغه طبقه ډیره نرۍ وي  نو کله چې پرپښو فشار راځي دغه دډرم لایه او یوه اندزه د اپیډرم لایه ممکنه ده چاودي پيدا کړي  او له دې چې دغه طبقه په پښو کې پنډه وي نو چاودې ېې هم ژورې وي خو وینه نه کوي که دغه چاودې په نورو برخو کې وي ممکنه ده ژر ژر وینې هم شي. هغه سیمې چې وچه هوا لري او دلمر وړانګې پکې کمې وي  په دې ډول دپوستکي اوبه ورو ورو کمیږي  او وچ کیږي  هغه کسان چې ډیر له  وچې هوا سره تماس لري او خپلې پښې نه پټوي تر نورو زیات په دې ستونزې اخته کیداي شي دغه راز دغه چاره ډیره دکور په میرمنو کې هم لیدل کیږي ځکه چې د ورځې په اوږدو کې ډیر له جورابو پرته ګرځي  او دغه چاره ددې سبب کیږي چې پوستکی وچ او چاودې شي. پردې سربیره په افغانستان کې څوک عادت نه دي چې له وینځلو وروسته دې پښې وچې کړي په داسې حال کې چې دبدن دنورو غړیو په شمول باید پښې هم له وینځلو وروسته وچې شي دغه راز باید له وینځلو وروسته نرم کوونکي او مرطوب کوونکي کریمونه استعمال شي  او حتماً جورابې واغوستل شي هغه کسان چې تل جورابې اغوندې او بوټونه ېې هم پټ وي دهغوي پښې لږ په چاودو اخته کیږي دا چې په میرمنو کې دغه ستونزه ترنارینه وو ډیره ده علت ېې دا دی چې میرمنې دنګ او دلوړ کوري درلودونکي بوټان  اغوندي او یا جورابي کمې په پښو کوي  او دغه راز چپلیکې ډیرې اغوندي خو نارینه تل پټ بوټان اغوندي او دغه راز ډیرې جورابې کاروي نو په دې ستونزې لږ اخته کیږي پردې سربیره په نارینه وو کې دډیرو خولو له امله پوستکي لوند وي ځکه دهغوي پښې لږ چاودې کیږي مګر دا چې کار ېې داسې وي چې لوڅې پښې په خاورو کې ډیر وګرځي بیا نو حتماً دهغوي پښې ډیرې چاودې کوي. پر خاورې او سړې هوا سربیره ځینې جلدي ناروغۍ هم شته چې دپښو له چاودو سره مرسته کوي ښايي دغه ناروغۍ یوازې په پښو کې ولیدل کیږي  اویا پرپښو سربیره ښايي دبدن په نورو برخوکې هم موجودې وي نو که ستاسو چاودې په معمولی علاجونو سره نه ښه کیږي یوځل جلدي ډاکټر ته روشئ ښايي نورې ناروغۍ هم ولرئ او دهغو په علاج سره به دغه ستونزه هم  له منځه لاړه شي. تردې وړاندې چې ددې ستونزې په معالجې خبرې وکړو یوه یادونه ضروري بولم او هغه دا چې حتي هغه کسان چې پښې ېې چاودې نه دي باید دپښو له وینځلو وروسته هغه وچې کړي او په مرطوب کوونکي کریمونو لکه ګلیرسین هغه غوړې کړي او تل جورابې په پښو کړئ خپلو ماشومانو ته له همدا اوسه دا ورزده کړئ چې په کور کې د روځې په اوږدو کې  او کله چې بهرځي له بوټانو سره باید جورابې  واغوندې که دغه کار یوه اونۍ په پرله پسې توګه ترسره شي بیا به ماشوم عادت شي او نور ستاسو توجه ته اړتیا نه شته ماشوم به په خپله جورابه غواړي. هغه میرمنې چې په کورکې کار کوي باید دفرش په مخې خاصې پنډې جورابې واغوندې اوله خاورو ېې وساتي. دهرهغه عامل دلیرې کولو هڅه وکړئ چې دچاودو سبب کیږي البته دغه کار باید په دوامداره توګه وکړئ ځینې کسان دلنډې مودې لپاره دغومسلوته توجه کوي او بیا پرې سره نه خوږوي فکر کوي په یوې میاشتې کې به ېې ستونزه ښه شي خو دغه ساتنه او پالنه ډیر وخت وغواړي  دغه خبره باید هیره نه کړو چې پښې دانسان د دویم زړه په شان ساتنه او پالنه غواړي هغه کسان چې په پښو کې چاودې لري معنې ېې دا ده چې دبدن دغه غړي ته توجه نه کوي. البته دپښو دچاودو په نورو علتونو کې دځینو خوراکي موادو کمښت او ناسمه تغذیه هم رول لري ځینې کسان په طبیعي توګه پنډ پوستکی لري چې دغه ډول کسان ترنورو ژر له چادو سره مخامخیږي دپښو چاودې پردې سربیره چې دپښو ښکلا له منځه وړي که ژورې شي درناکه کیداي هم شي او په تګ کې ستونزې پيدا کوي. له نیکه مرغه دغه ستونزه په اسانه معالجه کیداي شي که څه هم دغه لوستونکي ویلي دی چې ډیرې درملنې ېې کړي دي خو ډاډه یم چې دغه درملنې ېې موقتي او دلنډې مودې لپاره وي او هسې چې باید وي عمل ېې نه دی کړی مثلاً که ېې جواربي اغوستي دي دلنډې مودې لپاره وي او که ېې غوړې کړي دي دلنډې مودې لپاره ېې دغه کار کړی او یا ېې له وینځولو وروسته پیښې نه دي وچې کړي  بیا هم یادونه کوم حتي هغه کسان چې چاودې نه لري په دوامداره توګه باید جورابې واغوندي پښې غوړې کړي او له وینځلو وروسته حتماً پښې وچې کړئ. په لنډه توګه به دځینو معالجو یادونه هم وکړو ښايي له تاسو سره مرسته وکړي : ترهرڅه وړاندې خپلې پښې د پنځلسو دقیقو لپاره په ګرمو اوبو کې کیږدئ او له هغه وروسته ېې ښې وچې کړئ باید دپښو خاص دستمال ولرئ له هغه وروسته چې پښې مو وچې کړې  په خاصو کریمونو سره چې په درملتونونو کې شته پښې غوړې کړئ او جورابې وغوندئ  که دغه کریمونه نه لرئ وازلین او ګلیسرین هم ډیره ګټه لري په دغو غوړو پښې دڅو دقیقو لپاره  مساژ کړئ او له هغه وروسته پنډې جورابې واغوندئ حتي دشپې له پلوه هم دغه جورابې مه لیرې کړئ له څو ورځو وروسته به ددې کار نتیجه وګورئ خو ژر ېې نتیجې ته تمه مه کوئ ځکه چې چاودې په څوکلونو کې رامنځته کیږي او په یوې اونۍ کې له منځه نه ځي. ځینې ډاکټران وايي که هره اونۍ پښې دلسو دقیقو لپاره دلیمو په اوبو کې کیږدئ مثلاً یو لیمو په دوه لیټر اوبو کې واچوئ نوګته به ېې ډیره وي. خوهره ورځ ترویدیدا مخکې خپلې پښې دپنځلسو دقیقو لپاره دصابون په ګرمو اوبو کې کیږدئ او لږ مساژ ورکړئ له هغه وروسته ېې وچې کړئ اوبیا یوه وړه قاچوغه واسلین دلیمو له یو قاشقه اوبو سره ګډ کړئ او هغه پرپښو وموښئ دغه کار هره ورځ ترسره کړئ. پردې سربیره ګلیسیرین هم ډیره ګته لري په درملتونونوکې دغه غوړ په ارزانه بیه پيدا کیداي شي او هره شپه پښې پرې غوړې کړئ .حتي هغه کسان چې چاودي نه لري که هره شپه په ګلیسیرن پښې غوړې کړي دپښو په چاودو به اخته نه شي. پرې دسربیره هغه کسان چې وسپنه ،ویټامنونه او د اومیګا درې په نامه دموادو له کمښت سره مخامخ وي دهغوي پښې ډیرې چاودې کیږي نو خوراکي رژیم مو هم ښه کړئ او هغه خواړه چې کلسیم ، وسپنه ،او امیګا درې ولري ډیر خورئ اومیګا درې په کبانو کې ډیره پیدا کیږي. خو ددې لپاره چې له چاودو سره مخامخ نه شي تل دغه سپارښتنې عملي کړئ : خپلې پښې تل پاکې او له خاورو لیرې ساتئ ،هره شپه پښې غوړوئ او هڅه وکړئ پښې مو وچې نه شي  له حمام کولو وروسته خپلې پښې په سړو اوبو وینځئ او دبدن دنورو غړیو په شان پښې هم حتماً وچوئ هیڅکه لوڅې پښې او له جورابو پرته مه ګرځئ نن سبا په بازارونو کې دپښو دچاودو دمخنیوي او معالجې لپاره بیلابیل کریمونه شته چې که زه  ېې یادونه وکړم ښاي په هیواد کې دننه یا په نورو هیوادونو کې په دې مارک او نومونو پيدا نه شي نو غوره ده  هغه کریمونه استعمال کړئ چې مارک ېې غوره او اغیز ېې زیا ت وي. جاوید ارین (talk) 09:02, 28 May 2021 (UTC)

حدیث شریف
یو حدیث چې مطلب يې په لاندې ډول دی: صحابه رضوان الله علیهم اجمعین یو مجلس کې ناست وه چې یو ښایسته ځوان ښه باډۍ والا په لار تېرېده نو صحابه ؤ ارمان وکړ چې کاش دې سړي دا ځواني د الله تعالی په لار (جهاد) کې صرف کړې وه. رسول الله صلی الله علیه وسلم ورته وفرمایل: که دا سړی د کوره راوتی وي او خپلو بچو ته حلال رزق ګټي نو دا د الله تعالی په لار کې دی یا يې مور او پلار بوډا والي ته رسیدلي وي او د هغو لپاره خرچ برابروي بیا هم د الله تعالی په لار کې دی او که د خپل ځان لپاره پیسې ګټي تر څو چاته محتاج نه شي نو بیا هم د الله تعالی په لار کې دی. اوس اوګورو هر کاروباري ته چې څومره يې د حلال رزق د ګټلو کوشش کړی؟ د چا په مال کې يې خیانت کړی یانه؟ او نور..... جاوید ارین (talk) 03:57, 31 May 2021 (UTC)